- Det er unaturlig at et land som har dødsstraff for å være kristen skal finansiere religiøs virksomhet i vårt land.

I en kronikk i lørdagens Dagens Næringsliv skriver Arbeiderpartiets leder, Jonas Gahr Støre, at norske muslimer må ta debatten om sin religions forhold til voldelig ekstremisme.

LES OGSÅ: Kåret Jonas Gahr Støre til årets «tåkeprater»

Vinne hjerter og sinn

I kronikken skriver Støre at det haster å vinne kampen om muslimers «hjerte og sinn». Han ber norske muslimer om å lede kampen.

- Særlig unge mennesker som er gødt i Norge har muslimsk tro og vil forsvare retten til frihet og demokrati, men jeg er ikke enig i at det går av seg selv derfra, sier Støre til avisa.

- Vi må ha kontroll med innvandringen. Det er avgjørende for tillit og opplevelse av kontroll. Så må sterke samfunnskrefter settes inn for en god integrering. Som PST-sjefen sier, når sikkerhetstjenesten må gripe inn, er det i beste fall i siste liten, i verste fall for sent, skriver Jonas Gahr Støre i Dagens Næringsliv.



LES OGSÅ: Ap-veteran ut mot Støres asylpolitikk



Advarer mot Saudi-Arabia

Støre mener også at norske myndigheter må kunne si nei til autoritære stater som forsøker å finansiere moskeer og skoler i Norge.

- Da jeg var utenriksminister fikk jeg spørsmål fra Saudi-Arabia om finansiering av moskebygging i Norge, og jeg sa da at jeg synes det er unaturlig at et land som har dødsstraff for å være kristen, skal finansiere religiøs virksomhet i vårt land, som er åpent. Det førte til at de trakk prosjektet, sier Støre til DN.